**ОБРАЗЕЦ № 16**

**ДОГОВОР /ПРОЕКТ/!**

**№: \_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_**

Днес...................... г., в град Шабла, във връзка с проведена обществена поръчка по реда на Глава осма „а” от ЗОП, както и на основание чл.101е от ЗОП и утвърден Протокол от ..................... г. на работата на комисията, между:

**1.** **ОБЩИНА ШАБЛА**, ЕИК (по БУЛСТАТ) 000852957**,** със седалище и адрес на управление: област Добрич, гр. Шабла, ул. „Равно поле“ № 35, представлявана от проф. Райна Бърдарева - Кмет на Община Шабла, и Ани Хараламбиева – главен счетоводител, наричана по–долу в този договор за краткост ВЪЗЛОЖИТЕЛ, от една страна

и

**2.** „......................” ..........., ЕИК ...................., Ид. № по ДДС ................, със седалище и адрес на управление: град .............., община .............., ул. „.................” № ............., ет........., ап........., фиксиран телефон ................., факс ............................, e-mail: ...................................., представлявано от .................................... в качеството му на управител, от друга страна, наричана по-долу **“ИЗПЪЛНИТЕЛ”**,

се сключи настояшия договор с който страните се споразумяха за следното:

**I.ПРЕДМЕТ НА ДОГОВОРА**

**Чл. 1*.***ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши: ***„Извършване на обществен превоз на пътници по автобусни линии от републиканската, областната и общинската транспортна схема, съгласно утвърдени маршрутни разписания”***

/1/. Изпълнителят извършва обществената поръчка съгласно Техническата спецификация, маршрутните разписания към настоящия договор, Техническо предложение за изпълнение на поръчката и Ценово предложение.

**/2/.** Превозвачът ще изпълнява автобусните линии с марки и номера на автобуси, с които е участвал в обществената поръчка, посочени в Техническо предложение за изпълнение на поръчката.

**/3/.** При закупуване на нови автобуси от Изпълнителя, които отговарят на изискванията на Възложителя, Изпълнителят може да изпълнява автобусните линии след писмено съгласие на Възложителя и допълване на списъка по предходното изречение. Новозакупените автобуси трябва да отговарят на изискванията на Възложителя и да притежават същите или по-добри характеристики от тези на автобусите посочени е техническото предложение.

**/4/.** Договорът урежда изискванията за качество на пътническите превози и отговорностите на страните по него.

**ІІ. СРОК НА ДОГОВОРА**

**Чл. 2.** Настоящият договор се сключва за срок от 1 (една) година, считано от датата на подписването му.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 3. ВЪЗЛОЖИТЕЛЯТ има право:**

**/1/.** Да получава пълно, точно и качествено изпълнение на договора.

**/2/.** Да проверява по всяко време, лично или чрез упълномощени от него длъжностни лица, изпълнението на задълженията по договора от страна на Изпълнителя, включително спазването на маршрутните разписания, като при констатиране на нарушение да налага предвидените в договора санкции или да сезира контролните органи по Закона за автомобилните превози и Наредба № 2 от 15.03.2002г. за условията и реда за утвърждаване на транспортни схеми и за осъществяване на обществен превоз на пътници с автобуси.

**/3/.** Да актуализира при необходимост и предлага за утвърждаване оптимизация на транспортните схеми за осъществяване на обществени превози на пътници с автобуси с цел осигуряване на по-добра комуникация с други видове обществен превоз на пътници и по-добро обслужване на населението, в условията на лоялна конкуренция, както и при утвърдени промени в Републиканската транспортна схема.

**/4/.** Освен регламентираните по нормативен ред и с този договор, ВЪЗЛОЖИТЕЛЯТ няма право да поставя други условия пред Изпълнителя за извършване на безплатни или с намалени цени пътувания.

**Чл. 4.** **ВЪЗЛОЖИТЕЛЯТ се задължава:**

**/1/.** Да не възлага на друг превозвач изпълнение на превози по предмета на договора за срока на действието му.

**/2/.** Да предостави за ежедневна търговска експлоатация автобусните линии по чл. 1 с маршрути и разписания, съгласно утвърдените маршрутни разписания към настоящия договор.

**/3/.** Да изплаща полагащото се субсидиране и компенсиране на Изпълнителя за извършените от него разходи съгласно Наредба № 2 от 31.03.2006 г. за условията и реда за предоставяне на средства за компенсиране на намалените приходи от прилагането на цени за пътуване по автомобилния транспорт, предвидени в нормативни актове за определени категории пътници и Наредба № 3 от 04.04.2005г. за условията и реда за предоставяне на средства за субсидиране на превоза на пътниците по нерентабилни автобусни линии във вътрешноградския транспорт и транспорта в планински и други райони.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** **ИЗПЪЛНИТЕЛЯТ има право:**

**/1/.** Да получи за ежедневна търговска експлоатация автобусните линии по чл. 1. с маршрути и разписания, съгласно маршрутните разписания към настоящия договор.

**/2/.** Да получава от Възложителя, упоменатите в договора субсидии и компенсации.

**Чл. 6.** **ИЗПЪЛНИТЕЛЯТ се задължава:**

/1/. Да изпълнява автобусните линии с марки и номера на автобуси, с които е участвал в процедурата за възлагане на поръчката, както и през целия срок на действие на договора да отговаря на нормативните изисквания за извършване на обществен превоз на пътници съгласно Закона за автомобилните превози, Наредба 33 на Министерството на транспорта и съобщенията и другите приложими подзаконови актове.

**/2/.** Да не промена за срока на договора цена на билета, определена за превоз от начална до крайна спирка на съответната автобусна линия( направление), която е:

**- по направление № 1 - ….**

**- по направление № 2 – ….**

**- по направление № 3 – ….**

**- по направление** **№ 4** - **….**

**- по направление № 5 – ….**

**- по направление № 6 – ….**

**- по направление № 7 – ….**

**- по направление** **№ 8** - **….**

**- по направление** **№ 9** - **….**

**/3/.** Да спазва стриктно утвърдените маршрутни разписания за всяка една от автобусните линии, включени в предмета на договора, като носи отговорност за действията и/или бездействията на наетите от него лица за изпълнение на услугата.

**/4/.** Да е запознат и да спазва нормативните изисквания, регламентиращи осъществяването на обществения превоз на пътници с автомобилен транспорт.

**/5/.** Да не извършва едностранни промени при изпълнение на маршрутните разписания възложени му с настоящия договор, както и да не прекратява или ограничава договореното транспортно обслужване.

**/6/.** Да съблюдава всички изисквания свързани с безопасността на движението.

**/7/.** Да поддържа висока култура на обслужване, хигиена на превозваните средства и обслужващия персонал. Да поддържа и подобрява техническото състояние на автобусите с цел осигуряване на по-добра комфортност при пътуване. Да изисква от водачите на автобуси да бъдат в приличен външен вид.

**/8/.** Да организира труда на водачите при спазване изискванията на Закона за автомобилните превози относно работата и почивките им.

**/9/.** Да притежава МПС с постоянна българска регистрация, отговарящи на изискванията за съответния вид обществен превоз на пътници и с необходимия брой съгласно изискванията на Възложителя.

**/10/.** Да осъществява обществения превоз на пътници само с правоспособни водачи, както и да има на постоянно разположение друг персонал, необходим за осигуряване на нормална и безопасна експлоатация на наличните автобуси.

**/11/.** Да разполага със сервизна база за обслужване и поддържане в изправност на МПС.

**/12/.** Да поддържа за срока на действие на договора валидни застраховки на пътниците, водачите и МПС.

**/13/.** Да осигурява самостоятелно или на договорени начала:

А) регламентираните предпътни прегледи на МПС и заверка на пътен лист за изправност на същите от компетентен механик;

Б) ежедневни предпътни медицински прегледи на водачите;

**/14/.** Да има на разположение база (гараж) за домуване на МПС.

**/15/.** Да осигурява предварителна продажба на билети и карти в официално обявени бюра, автогари и др. или на място в автобуса.

**/16/.** Да има съгласувани с общините (за маршрутните разписания от областната и републиканската пътна мрежа) и обявени на населението начални, междинни и крайни спирки по маршрута на всяка автобусна линия.

**/17/.** Да осигури наличието във всеки автобус на следните документи:

а) удостоверение на ППС за обществен превоз на пътници на територията на Република България или заверено копие към лиценз на Общността;

б) пътни листа по образец на МТИТС;

в) издаване на билети и превозни документи в съответствие с изискванията на чл. 39 от Закона за автомобилните превози;

г) информация с цените на билетите на обслужваната автобусна линия, поставена на видно място в салона на автобуса;

**/18/.** Да не допуска превоз на пътници без документ за превоз, билети и карти, като подобри организацията на снабдяване с билети и карти за пътуване, включително и чрез шофьорите на МПС.

**/19/.** Да спазва реда и условията за превоз на пътници, ползващи нормативно регламентирани преференции.

**/20/.** Да не извършва неразрешени от компетентните органи превози.

**/21/.** Да представя в община Шабла справка - декларация за действително извършения пробег по вътрешноградските и междуселищни превози в слабо населените планински райони с автобусен транспорт.

**/22/.** Да формира цени на абонаментни карти за работници, учащи се, пенсионери на база действуващите цени на билети, спазвайки нормативно определените минимални намаления.

**/23/.** Стриктно да изпълнява всички предложения и ангажименти, поети от него чрез предложението за участие в процедурата и неупоменати по - горе в договора.

**/24/.** Да поиска писмено съгласие от Възложителя за изпълнение на автобусните линии с новозакупени от него автобуси и отговарящи на изискванията на Възложителя.

**/25/.** Да изпълнява стриктно всички свои задължения, произтичащи от направените от него в процедурата за обществена поръчка предложения.

**/26/.** Изпълнителят няма право да преотстъпва извършването на превозите, предмет на този договор, на трето лице, освен на посочените в офертата подизпълнители.

**III. ЦЕНИ И НАЧИН НА ПЛАЩАНЕ**

**Чл.7.** ИЗПЪЛНИТЕЛЯТ получава субсидия/компенсация от Републиканския бюджет от Възложителя за изпълнени превози, след представяне на регламентираните месечни справки и разходооправдателни документи в Община Шабла и получаване на средствата от републиканския бюджет.

**Чл. 8.** Изплащането на уговореното възнаграждение се извършва по банков път, при следните условия:

- В 30 дневен срок след получаване на средствата от републиканския бюджет и представяне на необходимите справки съгласно Наредба № 2 от 31.03.2006 г. и Наредба № 3 от 04.04.2005г.;

- Изплащането на уговореното възнаграждение се извършва по следната банкова сметка на ИЗПЪЛНИТЕЛЯ:

**IBAN: ………………..…**

**BIC: ……………………**

**Банка:…………….…….**

**Чл. 9.** Изпълнителят има право да получава от пътниците цената на билета, определена за превоз от начална до крайната точка спирка на съотвената автобусна линия, съгласно ценовото предложение.

**Чл.10.** Цената по чл. 6, ал.2 не може да се променя.

**Чл.11.** За доброволно въведените намаления за отделни социални групи извън регламентираните, ВЪЗЛОЖИТЕЛЯТ не дължи компенсация на ИЗПЪЛНИТЕЛЯ.

**VI. ГАРАНЦИЯ ЗА ИЗПЪЛНЕНИЕ**

**Чл. 12**. **/1/.**Гаранцията за изпълнение на договора в размер на **1080.00 (хиляда и осемдесет) лева** (банкова гаранция или парична сума) представляващи **3 %** от общата стойност на договора без ДДС, която e само с цел определяне стойността на гаранцията се приема, че е 36 000.00 (тридесет и шест хиляди) лева без ДДС и се внася по сметка на Община Шабла:

**IBAN: BG 92 IORT 8088 3301 5000 00,**

**BIC: IORTBGSF,**

**Банка ТБ ”ИНВЕСТБАНК” АД, клон ГР. ШАБЛА**

**/2/.**Изпълнителят представя гаранцията за изпълнение преди подписването на договора.

**Чл.13. /1/.** Гаранцията за изпълнение на договора ще се усвоява от ВЪЗЛОЖИТЕЛЯ, като обезщетение за вредите, причинени от ИЗПЪЛНИТЕЛЯ, поради неизпълнение на задълженията по договора по отношение на точното и качествено предоставяне на услугата.

**/2/.** Ако ВЪЗЛОЖИТЕЛЯТ е усвоил част от гаранцията за изпълнение като обезщетение за вреди съгласно ал. 1 и срокът на договора не е изтекъл, ИЗПЪЛНИТЕЛЯТ е длъжен в 3-дневен срок от получаване на уведомлението за извършеното усвояване да възстанови гаранцията за изпълнение в размера по чл. 12, ал. 1.

**Чл. 14.** ВЪЗЛОЖИТЕЛЯТ освобождава гаранцията заизпълнение на договора на ИЗПЪЛНИТЕЛЯ в 30 /тридесет/ дневен срок след изтичане срока на договора, освен в случаите на усвояването и поради неизпълнение.

**Чл. 15.** ВЪЗЛОЖИТЕЛЯТ не дължи лихва за периода, през който средствата от гаранцията за изпълнение са престояли при него.

**Чл. 16.** Валидността на гаранцията за изпълнение е 30 /двадесет/ дни след датата на приключване на задълженията на ИЗПЪЛНИТЕЛЯ по договора.

**Чл.17.** Банковите разходи по откриване на гаранцията са за сметка на ИЗПЪЛНИТЕЛЯ, а по усвояване на гаранцията са за сметка на ВЪЗЛОЖИТЕЛЯ.

**IV. КОНТРОЛ, САНКЦИИ И НЕУСТОЙКИ**

**Чл.18**. Контролът по спазването на настоящият договор и приложените маршрутни разписания се осъществява от органите по Закона за автомобилните превози - Изпълнителна агенция „автомобилна администрация” и от упълномощените от кмета на община Шабла лица.

**Чл.19.** Не се налагат неустойки и санкции в случай на неизпълнение на транспортната задача в следствие пътнотранспортни произшествия не по вина на Изпълнителя, крупни аварии, природни бедствия и други подобни.

**Чл.20.** За всеки случай на нарушение културата на обслужване, изразяващо се в некомплектованост на автобусите с изискващите се в списъка на лиценза указателни табели и документи или лошо хигиенно състояние на превозваното средство или неотопленост на същите през зимния сезон, констатиран от контролен орган или от упълномощените от възложителя лица по основателна жалба на пътник, ИЗПЪЛНИТЕЛЯТ заплаща на Възложителя по 100 (сто) лева неустойка.

**Чл.21.** За всяко констатирано неспазване на разписание на съответен маршрут или подминаване на установена спирка, регистрирано от контролен орган или от упълномощените от възложителя лица по доказан сигнал от пътник, ИЗПЪЛНИТЕЛЯТ заплаща на Възложителя по 100 (сто) лева неустойка.

**Чл.22.** При виновно неизпълнение от страна на ИЗПЪЛНИТЕЛЯ на което и да е друго от поетите задължения по настоящия договор извън чл. 18 и чл. 19, Изпълнителят дължи неустойка в размер на 500 (петстотин) лева. За нарушения на нормативни изисквания, наред с неустойките по договора, на Изпълнителя се налагат и санкциите, предвидени в ЗАвтП, ЗДП, Наредба № 33 на МТС и другото приложимо действащо законодателство.

**Чл.23.** За констатирани системни нарушения, частично неизпълнение, прекратяване изпълнението на възложените превози или при неизпълнение на клаузи от този договор, установено чрез собствени проверки или сигнали от контролните органи, освен правото на неустойки Възложителят има право и да прекрати договора по реда и в сроковете съгласно чл. 25, ал.4.

**Чл.24.** Наложените на Изпълнителя неустойки по договора, Възложителят може да прихване от дължимото месечно плащане по договора или да се удовлетвори от гаранцията за изпълнение на договора.

**V. ПРЕКРАТЯВАНЕ НА ДОГОВОРА**

**Чл.25**. Настоящият договор може да бъде прекратен:

**/1/** При взаимно съгласие на страните.

**/2 /**С изтичане на срока.

**/3/** При отнемане лиценза на лицето по чл.2, ал.1 от Наредба 33 на МТС- от деня на отнемането му.

**/4/** При условията на чл. 43, ал. 4 от ЗОП;

**/5/**  Едностранно от ВЪЗЛОЖИТЕЛЯ , в следните случаи:

а/ При неизпълнение на повече от 10 % от планираните курсове по предмета на договора в рамките на един месец (за 3 броя констатирани нарушения от контролен орган в рамките на един месец) установено с проверки от ВЪЗЛОЖИТЕЛЯ или упълномощени от него лица, договорът се прекратява с едноседмично писмено предизвестие, връчено лично или по пощата чрез обратна разписка. Нарушенията се установяват с констативен протокол или издаден акт от контролните органи.

б/ При повече от четири пъти установено влошаване техническото състояние на превозните средства, хигиената и нивото на комфортност на автомобилите, извършващи превозите по договора, установени чрез проверки от комисия, назначена от кмета на общината-с едноседмично предизвестие, връчено лично или по пощата чрез обратна разписка.

**/6/** От страна на Изпълнителя - с 30 дневно писмено предизвестие за прекратяване на дейността, при невъзможност да изпълнява договора

**/7/** При утвърдени частични изменения на елементите на маршрутното разписание на линиите предмет на договора, ВЪЗЛОЖИТЕЛЯТ се задължава да предложи на Изпълнителя изпълнението им. При несъгласие от страна на ИЗПЪЛНИТЕЛЯ настоящият договор се прекратява в едноседмичен срок.

**/8/** При утвърдена промяна на транспортната схема, водеща до закриване на част от линиите предмет на договора, ВЪЗЛОЖИТЕЛЯТ се задължава да предложи промяна в предмета на договора на ИЗПЪЛНИТЕЛЯ. При отказ от страна на ИЗПЪЛНИТЕЛЯ договорът се прекратява в едноседмичен срок.

**VI. ОБЩИ РАЗПОРЕДБИ**

**Чл.26.** Изменение на клаузите на този договор могат да се правят само по взаимно съгласие на страните в писмена форма форма и при спазване изискванията на чл. 43, ал. 2 от ЗОП.

**Чл.27.** Всички възникнали спорове се решават по споразумение между страните.

**Чл.28.** За всички неуредени в този договор въпроси се прилагат разпоредбите на ЗЗД и всички други нормативни документи, регламентиращи тази материя.

Неразделна част от настоящия договор са:

1. Техническа спецификация;
2. Техническо предложение на Изпълнителя;
3. Ценово предложение на Изпълнителя;
4. Маршрутни разписания на автобусните линии по направления 1, 2,3,4,5,6,7,8 и 9.

Настоящият договор се състави, подписа и подпечата в четири еднообразни екземпляра, три за **ВЪЗЛОЖИТЕЛЯ** и един **за ИЗПЪЛНИТЕЛЯ**.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ПРОФ. РАЙНА БЪРДАРЕВА**

*Кмет на община Шабла*

**АНИ ХАРАЛАМБИЕВА**

*Главен счетоводител*